বিজ্ঞান কথাটির ইংরেজি প্রতিশব্দ "সায়েন্স" কথাটি কোথা থেকে এসেছে ?
বিজ্ঞান
ল্যাটিন শব্দ "সায়েনটিয়া" (scientia) থেকে ইংরেজি "সায়েন্স" শব্দটি এসেছে, যার অর্থ হচ্ছে জ্ঞান। বাংলা ভাষায় বিজ্ঞান শব্দটির অর্থ "বিশেষ জ্ঞান"। ধারাবাহিক পর্যবেক্ষণ ও গবেষণার ফলে কোন বিষয়ে প্রাপ্ত ব্যাপক ও বিশেষ জ্ঞানের সাথে জড়িত ব্যক্তি বিজ্ঞানী, "বিজ্ঞানবিদ" কিংবা "বৈজ্ঞানিক" নামে পরিচিত হয়ে থাকেন।
ক্রিকেটের ইতিহাস
"ক্রিকেট" নামটির সম্ভাব্য উৎস হিসাবে অনেক শব্দের কথাই ধরা হয়। সর্বপ্রথম স্পষ্ট উল্লেখে এটাকে "ক্রেকেট" বলা হয়। এমনও হতে পারে, নামটি এসেছে মধ্য ওলন্দাজ ভাষা"ক্রিক"(ইংরেজি krick(-e)) থেকে, যার অর্থ দণ্ড; অথবা পুরাতন ইংরেজি ভাষার শব্দ "ক্রিক"(ইংরেজি cricc) বা "ক্রাইক"(ইংরেজি cryce) থেকে, যার অর্থ পঙ্গু লোকের বগলে লাগিয়ে চলবার লাঠি বা ছড়ি, অথবা ফরাসি ভাষা "ক্রিকোয়েট"(ইংরেজি criquet) থেকে, যার অর্থ কাঠের থাম। "ক্রিকস্টোয়েল"(ইংরেজি krickstoel) একটি মধ্য ওলন্দাজ ভাষা যার অর্থ একটি দীর্ঘ নীচু বসার টুল যেগুলি গীর্জায় নতজানু হওয়ার কাজে ব্যবহার করা হয়; এটা অনেকটা প্রারম্ভিক ক্রিকেটে ব্যবহৃত দীর্ঘ নীচু উইকেটের মত যাতে দুটি স্টাম্প ব্যবহার করা হত। বন বিশ্ববিদ্যালয়ের ইউরোপীয় ভাষা বিশেষজ্ঞ হেইনার গিলমেইস্টার-এর মতে, "ক্রিকেট" শব্দটির উৎপত্তি হকির মধ্য ওলন্দাজ শব্দ "মেট দে" ("ক্রিক্ কেট্" (ইংরেজি krik ket)) "সেন" (অর্থাৎ "দণ্ড নিয়ে তাড়া") থেকে।